31992D0260
L 130/67
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 април 1992 година
относно ветеринарно-санитарните изисквания и ветеринарното сертифициране за временното допускане на регистрирани коне
(92/260/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Решение 92/130/ЕИО на Комисията (2), и по-специално член 15, буква а) и член 16 от нея,
като има предвид, че с Решение 79/542/ЕИО на Съвета (3), последно изменено с Решение 92/162/ЕИО на Комисията (4), беше съставен списък на трети страни, от които държавите-членки разрешават вноса на еднокопитни животни;
като има предвид, че също така е необходимо да бъде взето под внимание районирането на някои трети страни, което е предмет на Решение 92/160/ЕИО на Комисията (5), изменено с Решение 92/161/ЕИО (6);
като има предвид, че съществуването на еквивалентни здравни условия между някои трети страни оправдава създаването на няколко здравни зони за внос на еднокопитни животни;
като има предвид, че различните категории коне имат свои собствени характеристики и техният внос се разрешава за различни цели; като има предвид, че следователно трябва да бъдат определени специални здравни изисквания за временно допускане на регистрирани коне;
като има предвид, че съществуват различни здравни условия и е необходимо да се създадат няколко ветеринарни сертификата за временно допускане на регистрирани коне;
като има предвид, че настоящото решение трябва да бъде преразгледано преди 31 декември 1992 г.;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Без да засягат разпоредбите на Решение 92/160/ЕИО, държавите-членки разрешават временно допускане на регистрирани коне:
-
които идват от трети страни, включени в приложение I,
-
които отговарят на изискванията, определени в един от образците на ветеринарните сертификати, включени в приложение II.
Член 2
Адресати на настоящото решение са държавите-членки.
Съставено в Брюксел на 10 април 1992 година.